

**Қарағанды облысында "АрселорМиттал Теміртау" акционерлік қоғамының аумағындағы аварияның себептерін тергеп-тексеру және салдарын жою жөніндегі үкіметтік комиссия құру туралы**

Қазақстан Республикасы Премьер-Министрінің 2022 жылғы 10 маусымдағы № 101-ө өкімі

      Қарағанды облысында "АрселорМиттал Теміртау" акционерлік қоғамының аумағында 2022 жылғы 10 маусымда болған аварияны тергеп-тексеру мақсатында:

      1. Қосымшаға сәйкес құрамда Қарағанды облысындағы "АрселорМиттал Теміртау" акционерлік қоғамының аумағындағы аварияның себептерін тергеп-тексеру және салдарын жою жөніндегі үкіметтік комиссия (бұдан әрі – Комиссия) құрылсын.

      2. Комиссия дереу жұмысқа кіріссін, аварияның себептерін жан-жақты тергеп-тексеруді қамтамасыз етсін, келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде шаралар қабылдасын.

      3. Комиссия төрағасы Юрий Викторович Ильин аварияның себептерін тергеп-тексеру нәтижелері және келтірілген залалды бағалау, зардап шеккендерге және қаза тапқандардың отбасыларына бірінші кезекте көмек көрсету жөнінде қабылданған шаралар туралы баяндасын.

|  |  |
| --- | --- |
| *Премьер-Министр* | *Ә. Смайылов* |

|  |  |
| --- | --- |
|  | Қазақстан Республикасы Премьер-Министрінің 2022 жылғы 10 маусымдағы № 101-ө өкіміне қосымша |

**Қарағанды облысында "АрселорМиттал Теміртау" акционерлік қоғамының аумағындағы аварияның себептерін тергеп-тексеру және салдарын жою жөніндегі үкіметтік комиссияның құрамы**

|  |  |  |
| --- | --- | --- |
| Ильин Юрий Викторович | - | Қазақстан Республикасының Төтенше жағдайлар министрі, Комиссия төрағасы |
| Қасымбек Жеңіс Махмұдұлы | - | Қарағанды облысының әкімі, Комиссия төрағасының орынбасары |
| Әділов Санжар Әскенұлы | - | Қазақстан Республикасының Ішкі істер министрлігі Тергеу департаментінің бастығы |
| Мақажанов Нығмеджан Қойшыбайұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитетінің төрағасы |
| Жолмағамбетов Тұрар Бибітұлы | - | Қазақстан Республикасының Индустрия және инфрақұрылымдық даму министрлігі Индустриялық даму комитеті төрағасының орынбасары |
| Оспанқұлов Төлеген Қапақұлы | - | Қазақстан Республикасының Еңбек және халықты әлеуметтік қорғау министрлігі Еңбек, әлеуметтік қорғау және көші-қон комитеті төрағасының орынбасары |
| Дүйсенов Азамат Қинаятұлы | - | Қазақстан Республикасының Денсаулық сақтау министрлігі Медициналық көмекті ұйымдастыру департаментінің директоры |
| Есенеев Кеңгірбай Әлиакпарұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитетінің Қарағанды облысы бойынша департаменті басшысының орынбасары |
| Яблонский Владимир Иванович | - | "АрселорМиттал Теміртау" акционерлік қоғамының өндіріс жөніндегі директоры (келісу бойынша) |
| Ғазизов Данияр Күнтасұлы | - | "Семсер өрт сөндіруші" жауапкершілігі шектеулі серіктестігінің бас директоры (келісу бойынша) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК